LHFG รายได้ไม่ใช่ดอกเบี้ยหด-ค่าใช้จ่ายเพิ่ม! กดกำไร Q3 เหลือ 489 ลบ.                     
LHFG รายได้ไม่ใช่ดอกเบี้ยหด-ค่าใช้จ่ายเพิ่ม! กดกำไรไตรมาส 3/65 เหลือ 489.03 ล้านบาท ลดลง 32% จากปีก่อน 718.74 ล้านบาท ส่วน 9 เดือนแรกกำไรแตะ 1.23 พันล้านบาท ลดลง 29% จากปีก่อน 1.75 พันล้านบาท
LHFG รายได้ไม่ใช่ดอกเบี้ยหด-ค่าใช้จ่ายเพิ่ม! กดกำไรไตรมาส 3/65 เหลือ 489.03 ล้านบาท ลดลง 32% จากปีก่อน 718.74 ล้านบาท
20 ต.ค. 2565

บริษัท แอล เอช ไฟแนนซ์เชียล กรุ๊ป จำกัด (มหาชน) หรือ LHFG รายงานผลการดำเนินงานงวดไตรมาส 3/65 และงวด 9 เดือนแรกของปี 65 มีกำไรสุทธิ ดังนี้

โดยกำไรลดลงเนื่องจากไตรมาสที่ 3 ของปี 2565 รายได้ดอกเบี้ยสุทธิมีจำนวน 1,560.4 ล้านบาท เพิ่มขึ้นร้อยละ 3.8 เมื่อเทียบกับไตรมาสที่ 2 ของปี 2565 และเพิ่มขึ้นร้อยละ 3.8 เมื่อเทียบกับไตรมาส 3/64 และค่าใช้จ่ายดอกเบี้ยมีจำนวน 638.1 ล้านบาท เพิ่มขึ้นร้อยละ 14.1 เมื่อเทียบกับไตรมาสที่ 3 ของปี 2564
ส่วนไตรมาส 3 ของปี 2565 รายได้ที่มิใช่ดอกเบี้ยสุทธิมีจำนวน 508.9 ล้านบาท ลดลงร้อยละ 47.9 เมื่อเทียบกับไตรมาส 3 ของปี 2564 ส่วนใหญ่เป็นการลดลงจากกำไรจากเงินลงทุน รายได้เงินปันผล และรายได้จากการดำเนินงานอื่น
นอกจากนี้ไตรมาส 3 ของปี 2565 ค่าใช้จ่ายในการดำเนินงานอื่นมีจำนวน 912.3 ล้านบาท และเพิ่มขึ้นร้อยละ 15.4 เมื่อเทียบกับไตรมาส 3 ของปี 2564 ส่วนใหญ่เป็นการเพิ่มขึ้นของค่าใช้จ่ายเกี่ยวกับพนักงาน และค่าใช้จ่ายส่งเสริมการขายและโฆษณา
ขณะที่ผลขาดทุนด้านเครดิตที่คาดว่าจะเกิดขึ้นในไตรมาส 3 ของปี 2565 มีจำนวน 582.0 ล้านบาท ลดลงร้อยละ 29.1 เมื่อเทียบกับไตรมาสที่ 2 ของปี 2565 และลดลงร้อยละ 30.0 เมื่อเทียบกับไตรมาส 3 ของปี 2564 และอัตราส่วนค่าเผื่อหนี้สงสัยจะสูญต่อสินเชื่อด้อยคุณภาพ (Coverage Ratio) อยู่ที่ 206.93